Paranoid
"Paranoid" on ansambli Black Sabbath teine stuudioalbum. Album anti Suurbritannias välja 18. novembril 1970. USA-s jõudis album müüki 7. jaanuaril 1971. Album jõudis Suurbritannia albumimüügi edetabeli tippu. USA-s jõudis album esikümnesse ja Saksamaal teisele kohale. Albumi nimiloost "Paranoid" sai Black Sabbathi suurim hitt ja see tõusis Suurbritannia singlimüügi edetabeli 4. kohale.